Document ID: 31995R3019

ΚΑΝΟΝΙΣΜΟΣ (ΕΚ) αριθ. 3019/95 ΤΗΣ ΕΠΙΤΡΟΠΗΣ της 20ής Δεκεμβρίου 1995 για τροποποίηση του κανονισμού (ΕΚ) αριθ. 1489/95 για τον καθορισμό των επιστροφών κατά την εξαγωγή στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (2), και ιδίως το άρθρο 26 παράγραφος 11,
Εκτιμώντας:
ότι ο κανονισμός (ΕΚ) αριθ. 1489/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2703/95 (4), καθόρισε τις ποσότητες για τις οποίες δύνανται να υποβληθούν αιτήσεις για έκδοση πιστοποιητικών εξαγωγής, άλλων πλην εκείνων για τα οποία υποβάλλονται αιτήσεις στο πλαίσιο της επισιτιστικής βοήθειας 7 ότι, λόγω των παρουσών τάσεων της αγοράς, πρέπει να τροποποιηθούν οι ποσότητες και οι επιστροφές για τις μελλοντικές περιόδους 7 ότι πρέπει να ληφθούν υπόψη οι τροποποιήσεις της ονοματολογίας των γεωργικών προϊόντων για τις επιστροφές κατά την εξαγωγή όσον αφορά τα πορτοκάλια οι οποίες θεσπίσθηκαν από τον κανονισμό (ΕΚ) αριθ. 2996/95 της Επιτροπής (5), για την τροποποίηση του κανονισμού (ΕΟΚ) αριθ. 3846/87 (6), με τον οποίο θεσπίζεται η ονοματολογία των γεωργικών προϊόντων για τις επιστροφές κατά την εξαγωγή και ο οποίος εφαρμόζεται από την 1η Ιανουαρίου 1996 7 ότι η Επιτροπή Διαχείρισης Οπωροκηπευτικών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα Ι και ΙΙ του κανονισμού (ΕΚ) αριθ. 1489/95 αντικαθίστανται αντιστοίχως από τα παραρτήματα Ι και ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1995.

Labels: 3
17
18